गर्भ धारण करने से लेकर बच्चा पैदा होने के बाद तक मां को हैल्थ अलर्ट देगा मोबाइल
गर्भवतीमहिलाओं और नवजात शिशुओं की समयबद्ध देखभाल के लिए स्वास्थ्य एवं परिवार कल्याण मंत्रालय भारत सरकार की “किलकारी वॉइस मैसेज स्कीम’ अब कोटा जिले में भी शुरू होगी। इस सेवा के माध्यम से गर्भवती महिलाओं एवं नवजात शिशुओं की स्वास्थ्य सेवाओं से संबंधित वॉइस मैसेज भिजवाए जाते हैं।
स्कीम के तहत पीसीटीएस सॉफ्टवेयर में दर्ज लाभार्थी के मोबाइल नंबर पर गर्भकाल के चौथे माह से प्रत्येक सप्ताह एक वॉइस मैसेज तथा शिशु की आयु एक वर्ष होने तक यानी कि 18 माह तक स्वास्थ्य संबंधी 72 वॉइस मैसेज लाभार्थियों को उसके प्रसव काल (एएनसी), प्रसव, प्रसवोत्तर (एचबीएनसी), परिवार कल्याण तथा शिशु के पूर्ण टीकाकरण किए जाने तक प्राप्त होंगे। लाभार्थी के मोबाइल नंबर पर ये सभी मैसेज 0124-330999 नंबर से प्राप्त होंगे। यदि लाभार्थी द्वारा प्रथम वॉइस मैसेज कॉल रिसीव नहीं की गई है तो इस कॉल के अतिरिक्त उसी दिन तीन अन्य मैसेज दोबारा से भेजे जाएंगे। यदि मैसेज फिर भी लाभार्थी द्वारा नहीं सुना गया है तो अगले दिन में 3 वॉइस मैसेज प्रत्येक दिवस के हिसाब से 9 मैसेज भेजे जाएंगे। इस तरह कुल 13 मैसेज प्राप्त होंगे। यदि लाभार्थी द्वारा किसी कारण से कॉल ड्रॉप कर दी गई है तो वे टोल फ्री नंबर 180030101703 नंबर पर डायल कर फिर से सुन सकती हैं। सीएमएचओ डाॅ. आरएन यादव ने बताया कि पहले ये स्कीम प्रदेश के 10 उच्च प्राथमिकता वाले जिलो में शुरू की गई थी। अब कोटा समेत पूरे प्रदेश में इस लागू किया जा रहा है।
योजना
hin_Deva hin_Deva hin_Deva hin_Deva